สวัสดีค่ะ อันนี้ไม่เชิงเป็นการแจ้งปัญหาแต่ว่า มีเหตุการณ์เกี่ยวกับหม้อแปลงไฟฟ้าที่น่าเป็นห่วงมาแจ้งค่ะ

บ้านเราอยู่ในชุมชนซอยพระเจน ตรงข้ามสวนลุมพินีค่ะ
เมื่อคืน 27/6/22 เวลาประมาณ 01.30 น. มีเสียงดัง ปั้ง แล้วไฟก็ดับลงไปค่ะ 

เราได้ทำการโทรไปแจ้ง การไฟฟ้านครหลวง 1130 ทางคอลเซนเตอร์รับเรื่อง และประสานงานต่อให้ค่ะ

เวลาประมาณ 02.02 น. มีเจ้าหน้าที่การไฟฟ้าคลองเคย โทรมาสอบถามว่าได้ยินเสียงยังไง พื้นที่ดับบริเวณไหน แล้วก็ส่งเจ้าหน้าที่มาทำการตรวจสอบค่ะ

เวลาประมาณ 02.29 น. เจ้าหน้าที่ที่มาตรวจสอบ โทรกลับมาแจ้งว่า ฟิวส์ขาดค่ะ และได้ทำการแก้ไข ไฟกลับมาปกติในเวลานั้นค่ะ

เราจึงอยากมาแชร์ให้ทราบไว้ค่ะ เพราะการที่ฟิวส์ขาดนั้นก็น่ากลัวไม่ใช่น้อยเลยค่ะ ถ้าฟิวส์ไม่ตัดไปจะระเบิดเหมือนสำเพ็งไหมคะ ตรงนี้เป็นชุมชนด้วยค่ะ ไม่อยากให้มีเหตุไฟไหม้เกิดขึ้น เหมืนที่สำเพ็งเลยค่ะ

ขอบคุณมากๆ ที่รับฟังค่ะ